Гэтая драўляная прылада з’явілася ў музеі дзякуючы мастаку Юрыю Сухаву. Яму спатрэбілася некалькі месяцаў, каб змайстраваць станок. Але гэта для яго было не ўпершыню. Некалькі гадоў таму ён ужо рабіў нешта падобнае для Брэсцкага абласнога краязнаўчага музея. Але цяпер для яго галоўнай загадкай было не як стварыць механізм, а як аднавіць саму тэхналогію друкавання. Для гэтага спатрэбілася з’ездзіць у Маскоўскі гістарычны музей — там ёсць падрабязнае апісанне. Першыя наведвальнікі выставы ўчора і сталі выпрабавальнікамі дакладнай копіі станка Гутэнберга.